স্যামসন চৌধুরী’র বাবা ছিলেন আউটডোর ডিসপেনসারির মেডিক্যাল অফিসার। ফলে তিনি ছোটবেলা থেকেই ওষুধ-পত্র নাড়াচাড়া করেছেন এবং ওষুধ সম্পর্কে প্রাথমিক ধারণা পেয়েছেন। ১৯৫৮ সালে তিনি প্রথম ওষুধ কারখানা স্থাপনের উদ্যোগ নেন। তিনি তাঁর তিন বন্ধুকে সাথে নিয়ে মোট ৮০ হাজার টাকার পুঁজিকে সম্বল করে পাবনায় কারখানা স্থাপন করেন। এভাবেই যাত্রা শুরু করে স্কয়ার ফার্মাসিউটিক্যালস। বর্তমানে এই কারখানায় ৩০ হাজার শ্রমিক কর্মরত।